CELEX: 32006D0784
Language: lv
Date: 2006-11-14 00:00:00
Title: 2006/784/EK: Komisijas Lēmums ( 2006. gada 14. novembris ), ar ko apstiprina metodes cūku liemeņu klasificēšanai Francijā (izziņots ar dokumenta numuru K(2006) 5400)   (Dokuments attiecas uz EEZ)

17.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 318/27
            
         
      KOMISIJAS LĒMUMS
   
   (2006. gada 14. novembris),
   ar ko apstiprina metodes cūku liemeņu klasificēšanai Francijā
   (izziņots ar dokumenta numuru K(2006) 5400)
   (Autentisks ir tikai teksts franču valodā)
   (Dokuments attiecas uz EEZ)
   (2006/784/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtējuma metodēm, kuru pamatā ir cūkas liemeņa vienas vai vairāku anatomisko daļu fiziskā izmērīšana. Klasifikācijas metodes apstiprina, ja to novērtējums atbilst statistiskās kļūdas maksimālajai pielaidei. Šī pielaide ir definēta 3. panta 2. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Ar Komisijas Lēmumu 97/28/EK (3) galvenokārt nosaka metodi cūku liemeņu klasificēšanai Francijā. Saskaņā ar rezultātu līdzvērtības nosacījumiem izmanto divas citas metodes.
            
         
               (3)
            
            
               Ganāmpulka tehniskajai pilnveidošanai Francijas valdība lūdza Komisiju atļaut izmantot jaunas formulas saistībā ar metodēm, ko izmanto saskaņā ar Lēmumu 97/28/EK, un tāpēc norādīja uz Regulas (EEK) Nr. 2967/85 3. pantā prasītajiem elementiem.
            
         
               (4)
            
            
               No šā pieprasījuma novērtējuma izriet, ka ir izpildīti minēto klasificēšanas metožu apstiprināšanas nosacījumi.
            
         
               (5)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, kuru pieņem, pamatojoties uz iegūto pieredzi. Tāpēc pašreizējo apstiprinājumu var atcelt.
            
         
               (6)
            
            
               Skaidrības labad Lēmums 97/28/EK ir jāatceļ un jāaizstāj ar jaunu lēmumu.
            
         
               (7)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Regulu (EEK) Nr. 3220/84 cūku liemeņu klasificēšanai Francijā ir atļauts izmantot šādas metodes:
   
               a)
            
            
               “Capteur Gras/Maigre – Sydel (CGM)” aparātu un ar to saistītās novērtējuma metodes, kuru sīks apraksts sniegts pielikuma 1. daļā;
            
         
               b)
            
            
               “CSB Ultra-Meater” aparātu un ar to saistītās novērtējuma metodes, kuru sīks apraksts sniegts pielikuma 2. daļā;
            
         
               c)
            
            
               “manuālo metodi (ZP)” un ar to saistītās novērtējuma metodes, kuru sīks apraksts sniegts pielikuma 3. daļā.
            
         Manuālo metodi (ZP) var izmantot tikai tajās kautuvēs, kur nokauto dzīvnieku skaits nedēļā nepārsniedz 200 cūkas.
   2. pants
   Atkāpjoties no Regulas (EEK) Nr. 3220/84 2. pantā minētā noformējuma veida, svēršanas un klasificēšanas laikā cūku liemeņi var būt ar mēli. Tādā gadījumā, lai izveidotu salīdzināmu cūku liemeņu klasifikācijas sistēmu, reģistrēto silta liemeņa svaru samazina par 0,5 %.
   3. pants
   Labojumi attiecībā uz aparatūru vai novērtējuma metodēm netiek apstiprināti.
   4. pants
   Lēmums 97/28/EK tiek atcelts.
   Tomēr Francijā līdz 2006. gada 17. decembrim šajā lēmumā minēto metožu vietā var izmantot cūku liemeņu klasificēšanas metodes, kuru izmantošana atļauta ar Lēmumu 97/28/EK.
   5. pants
   Šis lēmums ir adresēts Francijas Republikai.
   
      Briselē, 2006. gada 14. novembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 285, 25.10.1985., 39. lpp. Regulā jaunākie grozījumi izdarīti ar Regulu (EK) Nr. 1197/2006 (OV L 217, 8.8.2006., 6. lpp.).
   
      (3)  OV L 12, 15.1.1997., 30. lpp. Lēmumā grozījumi izdarīti ar Lēmumu 97/473/EK (OV L 200, 29.7.1997., 64. lpp.).
   
      PIELIKUMS
      METODES CŪKU LIEMEŅU KLASIFICĒŠANAI FRANCIJĀ
      1.   DAĻA
      Capteur Gras/Maigre – Sydel (CGM)
      
                  1.
               
               
                  Cūku liemeņu klasificēšanu veic ar aparātu, kura nosaukums ir “Capteur Gras/Maigre – Sydel (CGM version 01-A)”.
               
            
                  2.
               
               
                  Aparāts ir aprīkots ar augstas izšķirtspējas Sydel zondi, kuras diametrs ir 8 mm, ar infrasarkanās gaismas diodi (Honeywell) un diviem gaismas detektoriem (Honeywell). Darbības attālums ir no 0 līdz 95 mm.
                  Mērījumu rezultātus CGM aparāts aprēķina, izsakot tos kā liesās gaļas procentuālo saturu.
               
            
                  3.
               
               
                  Cūkas liemeņa liesās gaļas saturu aprēķina pēc šādas formulas:
                  
                     
                         = 63,20 – 0,334 G1 – 0,427 G2 + 0,144 M2
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        
                              G1
                           
                           
                              =
                           
                           
                              tauku kārtas biezums (ieskaitot ādu) (milimetros), ko mēra starp trešo un ceturto jostas skriemeli 8 cm attālumā no muguras viduslīnijas, perpendikulāri ādai,
                           
                        
                              G2
                           
                           
                              =
                           
                           
                              tauku kārtas biezums (ieskaitot ādu) (milimetros), ko mēra starp trešo un ceturto ribu 6 cm attālumā no muguras viduslīnijas, paralēli tai,
                           
                        
                              M2
                           
                           
                              =
                           
                           
                              muskuļu kārtas biezums (milimetros), ko mēra starp trešo un ceturto ribu 6 cm attālumā no muguras viduslīnijas, paralēli tai.
                           
                        Šo formulu var piemērot liemeņiem, kuru svars ir no 45 līdz 125 kg.
               
            2.   DAĻA
      CSB Ultra-Meater
      
                  1.
               
               
                  Cūku liemeņu klasificēšanu veic ar aparātu “CSB Ultra-Meater version 3.0”.
               
            
                  2.
               
               
                  Aparāts ir aprīkots ar 3,5 MHz zondi (Pie Medical). Darbības attālums ir no 0 līdz 200 mm.
                  Mērījumu rezultātus ar galvenā aparāta palīdzību aprēķina, izsakot tos kā liesās gaļas procentuālo saturu.
               
            
                  3.
               
               
                  Cūkas liemeņa liesās gaļas saturu aprēķina pēc šādas formulas:
                  
                     
                         = 62,68 – 0,921 G + 0,204 M
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        
                              G
                           
                           
                              =
                           
                           
                              tauku kārtas biezums (ieskaitot ādu) (milimetros), ko mēra starp otro un trešo ribu 6 cm attālumā no muguras viduslīnijas, perpendikulāri ādai,
                           
                        
                              M
                           
                           
                              =
                           
                           
                              muskuļu kārtas biezums (milimetros), ko mēra starp otro un trešo ribu 6 cm attālumā no muguras viduslīnijas, perpendikulāri ādai.
                           
                        Šo formulu var piemērot liemeņiem, kuru svars ir no 45 līdz 125 kg.
               
            3.   DAĻA
      Manuālā metode (ZP)
      
                  1.
               
               
                  Cūku liemeņu klasificēšanu veic ar manuālās metodes (ZP) palīdzību.
               
            
                  2.
               
               
                  Šo metodi var pielietot, izmantojot mērstieni, bet ribu noteikšanu veic, izmantojot prognozes vienādojumu. Šā principa pamatā ir tauku un muskuļu kārtas biezuma manuāla mērīšana šķēlumā.
               
            
                  3.
               
               
                  Cūku liemeņa liesās gaļas saturu aprēķina pēc šādas formulas:
                  
                     
                         = 55,99 – 0,514 Gf + 0,157 Mf
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        
                              Gf
                           
                           
                              =
                           
                           
                              šķēlumā redzamais tauku kārtas biezums (milimetros), ko mēra vietā, kas visplānākajā kārtā pārsedz muskuli glutaeus medius,
                           
                        
                              Mf
                           
                           
                              =
                           
                           
                              šķēlumā redzamais jostas muskuļu kārtas biezums (milimetros), ko mēra visīsākajā savienojuma vietā starp aizmugurējo muskuļa glutaeus medius (galvaskausa) daļu un mugurkaula augšējo malu.
                           
                        Šo formulu var piemērot liemeņiem, kuru svars ir no 45 līdz 125 kg.